स्वच्छ भारत मिशन के बेहतर परिणाम के लिये सबको मिलकर करने होगे सार्थक प्रयास-जिलाधिकारी | Hindustan Ki Aawaz
स्वच्छ भारत मिशन के बेहतर परिणाम के लिये सबको मिलकर करने होगे सार्थक प्रयास-जिलाधिकारी
Hindustan Ki Aawaz 00:39 A+ A- Print Email
प्रतापगढ(प्रमोद श्रीवास्तव)स्वच्छ ग्राही के पांच दिवसीय कार्यशाला के समापन के अवसर पर जिलाधिकारी श्री शम्भु कुमार ने अफीम कोठी स्थित सभागार में सम्बोधित करते हुये कहा कि स्वच्छ भारत मिशन के बेहतर परिणाम आ सके इसके लिये सब लोगों को मिलकर सार्थक प्रयास करने होगे। स्वच्छता को लाना और गन्दगी को दूर करना स्वच्छ भारत मिशन का प्रमुख उद्देश्य है। उन्होने यह भी बताया कि स्वच्छ ग्राही नाम में सब कुछ समाहित है। स्वच्छ ग्राही का मतलब लोगों में स्वच्छता के प्रति जागरूकता फैलाना है। लोगो को अपने घरो के आस-पास साफ-सफाई रखने और दूसरो को भी इसके लिये प्रेरित करना होगा। प्रधानमंत्री जी ने स्वच्छ भारत मिशन में काम करने वालो का नाम स्वच्छ ग्राही रखा है। जिलाधिकारी महोदय ने बताया कि स्वतंत्रता संग्राम की लड़ाई चल रही थी जिसमें अंग्रेजो के खिलाफ विजय हासिल हुई थी उस लड़ाई में जितने लोग भाग लिये थे उनको सत्याग्राही कहा जाता था गांधी जी के दर्शन उसी पर आधारित है। जनपद को दिसम्बर 2017 तक ओ0डी0एफ0 (खुले में शौच मुक्त) बनाने के लिये सार्थक प्रयास किये जा रहे है जिसमें स्वच्छ ग्राही की विशेष भूमिका होगी।
स्वच्छ ग्राही के समापन के अवसर पर जिलाधिकारी ने रानी देवी, वृजेश कुमार, गंगा प्रसाद, विपिन कुमार, गीता पटेल आदि लोगों को प्रशस्ति पत्र देकर सम्मानित किया। इस अवसर पर जिला पंचायत राज अधिकारी श्री शशिकान्त पाण्डेय आदि स्वच्छ ग्राही उपस्थित थे।